stanford-oval/wikipedia huggingface dataset:
เอสเอ็นเอชโฟร์ตีเอต
การแสดงในเธียเตอร์ > ทีมเอ็กซ์ (Team X)

*ตัวหนา คือสเตจที่กำลังทำการแสดงในปัจจุบัน
| ลำดับสเตจ | ชื่อสเตจ | ระยะเวลาการแสดง | หมายเหตุ |
| --- | --- | --- | --- |
| X1 | Saishuu Bell ga Naru (最後的鐘聲響起) | 17 เมษายน 2015 - 24 ตุลาคม 2015 |  |
| X2 | Saka Agari (逆流而上) | 6 พฤศจิกายน 2015 - 10 มิถุนายน 2016 |  |
| Waiting | Shíbā gè Shǎnyào Shùnjiān (十八個閃耀瞬間) | 17 มิถุนายน 2016 - 20 ตุลาคม 2016 |  |
| X3 | Mèngxiǎng de Qízhì (梦想的旗帜) | 28 ตุลาคม 2016 - 9 ธันวาคม 2017 |  |
| X4 | Fate X (命运的“X”) | 15 ธันวาคม 2017 - 23 มีนาคม 2019 |  |
| Waiting | Gilr X | 29 มีนาคม 2019 - 30 พฤศจิกายน 2019 |  |
| X5 | Yíwàng de Guódù (遗忘的国度) | 12 ธันวาคม 2019 - 20 มิถุนายน 2021 |  |
| X6 | Sānjiǎo Hánshù (三角函数) | 2 กรกฎาคม 2021 - 21 ธันวาคม 2023 |  |
| X7 | Intersection (交X点) | 29 ธันวาคม 2023 - ปัจจุบัน |  |
การแสดงในเธียเตอร์ > ทีมเอ็กซ์ทู (Team XII)

*ตัวหนา คือสเตจที่กำลังทำการแสดงในปัจจุบัน
| ลำดับสเตจ | ชื่อสเตจ | ระยะเวลาการแสดง | หมายเหตุ |
| --- | --- | --- | --- |
| XII1 | Theater no Megami (剧场女神) | 4 ธันวาคม 2015 - 15 ธันวาคม 2016 |  |
| XII2 | Dàihào XII (代號XII) | 23 ธันวาคม 2016 - 9 มิถุนายน 2017 |  |
| XII2.5 | Dàihào XII 2.0 (代號XII 2.0) | 16 มิถุนายน 2017 - 2 มีนาคม 2018 |  |
การแสดงในเธียเตอร์ > ทีมเอฟที (Team FT)

*ตัวหนา คือสเตจที่กำลังทำการแสดงในปัจจุบัน
| ลำดับสเตจ | ชื่อสเตจ | ระยะเวลาการแสดง | หมายเหตุ |
| --- | --- | --- | --- |
| FT1 | Mèngxiǎng de Qízhì (梦想的旗帜) | 23 มีนาคม 2018 - 24 สิงหาคม 2018 |  |
| FT2 | Shuāngmiàn Ǒuxiàng (双面偶像) | 1 กันยายน 2018 - 5 มกราคม 2019 |  |
การแสดงในเธียเตอร์ > สเปเชียลสเตจ (Special Stage)

*ตัวหนา คือสเตจที่กำลังทำการแสดงในปัจจุบัน
| ลำดับสเตจ | ชื่อสเตจ | ระยะเวลาการแสดง | หมายเหตุ |
| --- | --- | --- | --- |
| SS1 | We rush forward (我们向前冲) | 28 เมษายน 2017 - 4 ตุลาคม 2017 |  |
| SS2 | New Fate X (NEW命运的“X”) | 2 พฤษภาคม 2023 - ปัจจุบัน |  |
แหล่งข้อมูลอื่น

เว็บไซต์ทางการ
↑  ＡＫＢ48グループ今度は上海. Asahi Shimbun (ภาษาญี่ปุ่น). 2012-04-23. สืบค้นเมื่อ 2012-12-15.
↑  关于SNH48 (ภาษาจีนตัวย่อ). SNH48. คลังข้อมูลเก่าเก็บจากแหล่งเดิมเมื่อ 2017-08-30. สืบค้นเมื่อ 2012-12-15.
สุพรรณ บูรณะพิมพ์

| สุพรรณ บูรณะพิมพ์ |
| --- | --- |

สารนิเทศภูมิหลัง
เกิด: 17 พฤศจิกายน พ.ศ. 2469  สุพรรณ บูรณะพิมพ์ จังหวัดพระนคร ประเทศสยาม
เสียชีวิต: 16 ตุลาคม พ.ศ. 2528 (58 ปี)
คู่สมรส: ประสิทธิ์ ยุวะพุกกะ
บุตร: พิมพ์พรรณ บูรณะพิมพ์ กิติกัญญา บูรณะพิมพ์
อาชีพ: นักร้อง นักแสดง ผู้กำกับ
ปีที่แสดง: พ.ศ. 2484–2528 (44 ปี)
ผลงานเด่น: แม่พลอย (คนแรกทางทีวี) - สี่แผ่นดิน (2504)  คุณสาลี่ - นางทาส (2498/2505)  จวงจันทร์ - น้ำผึ้งขม (2511/2520/2523)  เนื้อเย็น - คมพยาบาท (2514)
รางวัล
พระสุรัสวดี: ผู้แสดงประกอบฝ่ายหญิงยอดเยี่ยม พ.ศ. 2505 - สุรีรัตน์ล่องหน พ.ศ. 2506 - นางทาส
โทรทัศน์ทองคำ: ผู้กำกับการแสดงดีเด่น พ.ศ. 2529 - สายโลหิต
เมขลา: ผู้กำกับการแสดงดีเด่น พ.ศ. 2523 - บาปบริสุทธิ์ พ.ศ. 2529 - สายโลหิต
สุพรรณ บูรณะพิมพ์ ชื่อเล่น ต้อย (17 พฤศจิกายน พ.ศ. 2469 – 16 ตุลาคม พ.ศ. 2528) เป็นนักแสดงและผู้กำกับอาวุโสชาวไทย มีผลงานทั้งแสดงและกำกับละครเวที ละครโทรทัศน์ และภาพยนตร์ เคยได้รับรางวัลตุ๊กตาทอง ผู้แสดงประกอบฝ่ายหญิงยอดเยี่ยม 2 ปีติดต่อกัน ในปี พ.ศ. 2505 และ พ.ศ. 2506 และได้รับการยกย่อง รางวัลเกียรติคุณทางการแสดง ครั้งที่ 4 ประจำปี พ.ศ. 2549 จัดโดยหอภาพยนตร์แห่งชาติ  เป็นเจ้าของฉายา ราชินีแห่งศิลปิน และ ราชินีแห่งการละคร
ประวัติ

สุพรรณ บูรณะพิมพ์ ชื่อเล่น ต้อย เกิดเมื่อวันที่ 17 พฤศจิกายน พ.ศ. 2469 เกิดที่ย่านบางลำพู จังหวัดพระนคร เป็นบุตรของนายบุญส่ง และนางพร้อม บูรณะพิมพ์ มีพี่น้อง 9 คน ได้แก่
แช่ม บูรณะพิมพ์
ไพบูลย์ บูรณะพิมพ์
บุญพร้อม บูรณะพิมพ์
ไพพรรณ บูรณะพิมพ์
บุญรอด บูรณะพิมพ์
ลำเภาพรรณ บูรณะพิมพ์
วสันต์ บูรณะพิมพ์
ยุทธเลิศ บูรณะพิมพ์
เริ่มเรียนที่โรงเรียนครูม่วง เมื่ออายุ 3 ขวบ ซึ่งมีศักดิ์เป็นทวด ต่อมาเข้าศึกษาที่โรงเรียนนิยมศึกษา ซึ่งมารดาเป็นครูใหญ่อยู่ที่นั่น หลังจบชั้นเตรียมประถม ก็ได้ศึกษาที่โรงเรียนวัดสังเวชวิทยาราม จนจบ ป.4 และศึกษาระดับมัธยมศึกษาที่โรงเรียนเขียนนิวาศน์ จนจบ ม.4 จึงต้องหยุดเรียน เนื่องจากบิดาป่วยต้องออกจากราชการประจวบกับน้ำท่วมโรงเรียนมีผลให้ต้องปิดโรงเรียน
ประวัติ > นักร้อง

เข้าสู่วงการในช่วงสงครามโลกครั้งที่สอง ด้วยการชักชวนของพี่สาว ชื่อ ไพพรรณ บูรณะพิมพ์ โดยสมัครเป็นนักร้องในวงดนตรีของสำนักงานทรัพย์สินส่วนพระมหากษัตริย์ ควบคุมวงโดยครูนารถ ถาวรบุตร
ประวัติ > ละครเวที

เริ่มเป็นนางเอกจากการแนะนำของคุณประสิทธิ์ ยุวะพุกกะ เมื่อ พ.ศ. 2487 เรื่อง พันท้ายนรสิงห์ คู่กับ สุรสิทธิ์ สัตยวงษ์ ต่อมาย้ายไปเป็นนางเอกคณะศิวารมย์โดยได้รับการฝึกฝนจากครูเนรมิตและครูมารุต เริ่มมีชื่อเสียงจากเรื่อง ราชินีบอด บทประพันธ์ของสุวัฒน์ วรดิลก พ.ศ. 2493 บทเด่นเรื่องอื่น ๆ เช่น คลีโอพัตรา, ซูสีไทเฮา ฯลฯ
ในช่วงทศวรรษ 2490 แสดงนำและขับร้องคู่กับ ฉลอง สิมะเสถียร พระเอกละครที่มีชื่อเสียงหลายเรื่อง เช่น ผาคำรณ (เพลงอุทยานกุหลาบ), นเรนทร์ริษยา (เพลงวิมานรัก)  นับว่าเป็นนักแสดงละครเวทีที่ได้รับความนิยมมากในช่วงหลังสงครามโลกครั้งที่2 โดยส่วนใหญ่มักจะแสดงคู่กับ ส.อาสนจินดา และ ฉลอง สิมะเสถียร โดยมักจะได้รับบทนำแล้วตีบทแตกเสมอ
ประวัติ > ภาพยนตร์

แสดงเรื่องแรกคู่กับ ชูชัย พระขรรค์ชัย ใน พันท้ายนรสิงห์ ของอัศวินภาพยนตร์ อำนวยการสร้างโดย พระเจ้าวรวงศ์เธอ พระองค์เจ้าภาณุพันธุ์ยุคล กำกับการแสดงโดย มารุต ฉายครั้งแรกเมื่อ พ.ศ. 2493
บทบาทเด่นในเรื่องอื่น ๆ เช่น นางทาษ  รับบท สาลี่ พ.ศ. 2496 และ 2505, ไม่มีสวรรค์สำหรับคุณ พ.ศ. 2516, ความรัก รับบท แม่วิศนี พ.ศ. 2517, พ่อไก่แจ้ (2519), เมืองในหมอก (2521), คุณนายทองคำ ใน แผลเก่า (2520), แม่บานชื่น ใน ดาวเรือง (2522), เลือดสุพรรณ (2522), คุณนายเนื้ออ่อน ใน พ่อปลาไหล (2524) และ เทพเจ้าบ้านบางปูน (2523) ฯลฯ
ประวัติ > ละครโทรทัศน์

รับบท แม่พลอย (คนแรกทางโทรทัศน์) ใน สี่แผ่นดิน พ.ศ. 2504, บท วรรณนรี ใน น้ำเซาะทราย พ.ศ. 2506, บท เนื้อเย็น/นางสันดานเย็น ใน  คมพยาบาทพ.ศ. 2512, บท หม่อมชุลี ใน ริษยา และ บท จวงจันทร์ ใน น้ำผึ้งขม พ.ศ. 2511 ฯลฯ
บทบาทเด่น ๆ ต่อมา เช่น คุณนายลั่นทม ใน สุสานคนเป็น ช่อง 7 ขาวดำ (ช่อง 5), แม่นางเอกใน ผู้หญิงคนนั้นชื่อบุญรอด ประชันบทกับ มยุรา ธนบุตร ช่อง 7 พ.ศ. 2526, หม่อมชุลี อีกครั้งใน ริษยา ทางช่อง 5 พ.ศ. 2525 และ แม่บานชื่น ใน ดาวเรือง พ.ศ. 2522 โดยตัวละครที่กลับมาแสดงซ้ำมากที่สุดคือ จวงจันทร์' ใน น้ำผึ้งขม เวอร์ชันละคร ช่อง 4 (2511), ช่อง 9 (2520-23) และช่อง 5 (2524)
ประวัติ > ผู้จัดละคร

เริ่มเป็นผู้จัดครั้งแรกโดยซื้อลิขสิทธิ์ หนึ่งในร้อย ของดอกไม้สด มาแสดงเป็นละครเวที ครูเนรมิตเป็นผู้กำกับการแสดง และมีเพลงเอก คือหนึ่งในร้อย สมจิต ตัดจินดา ขับร้อง ต่อมาจึงได้กำกับละครเองหลายเรื่องซึ่งแต่ละเรื่องก็ได้รับความนิยมมาก และยังเป็นผู้ชักชวนดารานักแสดงนักร้องหลายท่านให้เข้าสู่วงการ จึงได้รับฉายาว่า ราชินีแห่งศิลปิน และ ราชินีการละคร
ประวัติ > ชีวิตส่วนตัว

สมรสกับ ประสิทธิ์ ยุวะพุกกะ มีบุตรสาวสองคน คือ พิมพ์พรรณ บูรณะพิมพ์ และ กิติกัญญา บูรณะพิมพ์
เสียชีวิต

สุพรรณ บูรณะพิมพ์ เสียชีวิตเมื่อวันที่ 16 ตุลาคม พ.ศ. 2528 อายุ 59 ปี ขณะทำหน้าที่กำกับละครโทรทัศน์เรื่อง สายโลหิต บทประพันธ์ของโสภาค สุวรรณ ทางช่อง 3 และกำลังเตรียมงานละคร วิวาห์พระสมุทร บทพระราชนิพนธ์ละครร้อง ในพระบาทสมเด็จพระมงกุฎเกล้าเจ้าอยู่หัว กับ แผลเก่า บทประพันธ์ของ ไม้ เมืองเดิม
ตัวอย่างผลงาน > ภาพยนตร์

พันท้ายนรสิงห์ (2493)
ชายใจเพชร (2493)
ลุ่มน้ำเจ้าพระยา (2494)
ห้าชีวิต (2495)
ฆ่าชู้แม่ (2495)
สุภาพบุรุษทมิฬ (2495)
เสียงสาป (2496)
เทพบุตรจากโลกันตร์ (2496)
หนูจ๋า (2497)
มาตุภูมิ (2497)
คำสาบาน (2497)
สามเสือสมุทร (2497)
นางทาส (2498)
ห้วงรักเหวลึก (2498)
ชะอำอำพราง (2498)
ไพรกว้าง (2500)
โชคมนุษย์ (2500)
ก่อนอรุณจะรุ่ง (2500)
สุดชีวิต (2503)
ม่านไข่มุก (2504)
สุรีรัตน์ล่องหน (2504)
ดาวประกาย (2504)
นางทาส (2505)
ตะวันยอแสง (2505)
ทับเทวา (2507)
เสือไม่ทิ้งลาย (2507)
ขวัญชีวิต (2508)
เงิน เงิน เงิน (2508)
โนห์รา (2509)
ลูกกรอก (2510)
แหลมหัก (2510)
เนื้อคู่ (2511)
วังสีทอง (2511)
หนึ่งนุช (2514)
ชาละวัน (2515)
เพชรตาแมว (2515)
ไม่มีสวรรค์สำหรับคุณ (2516)
รัญจวนจิต (2516)
ความรัก (2517)
วังน้ำค้าง (2517)
เจ้าดวงดอกไม้ (2517)
ดาวสวรรค์ฉันรักเธอ (2518)
เหยื่ออารมณ์ (2518)
ฝ้ายแกมแพร (2518)
เทพบุตร (2518)
ทางโค้ง (2518)
เพื่อเธอที่รัก (2518)
สวรรค์ไม่มีวันรู้ (2519)
ท้องนาสะเทือน (2519)
พ่อไก่แจ้ (2519)
เกม (2519)
แผลเก่า (2520)
หนักแผ่นดิน (2520)
เมืองในหมอก (2521)
พ่อครัวหัวป่าก์ (2521)
ผีเพื่อนรัก (2521)
สายทิพย์ (2522)
ดาวเรือง (2522)
รอยไถ (2522)
เลือดสุพรรณ (2522)
ฉุยฉาย (2523)
เทพเจ้าบางปูน (2523)
กำแพงหัวใจ (2524)
พ่อปลาไหล (2524)
พันท้ายนรสิงห์ (2525)
ตัวอย่างผลงาน > ละครโทรทัศน์

2501: ซูสีไทเฮา ช่อง 4
2502: ความผิดครั้งแรก ช่อง 4
2503: ลูกคุณหลวง ช่อง 4
2503: ลมพัดชายเขา ช่อง 4
2503: ฮั่นซูหยิน ช่อง 4
2504: สี่แผ่นดิน ช่อง 4
2505: เหนือความรัก ช่อง 4
2506: สายน้ำไหล ช่อง 4
2510: หนามกุหลาบ ช่อง 4
2510: เขาหาว่าฉันเป็นบ้า ช่อง 4
2510: อชาตศัตรู ช่อง 4
2511: แพรชมพู ช่อง 4
2511: บ้านทรายทอง ช่อง 4
2511: น้ำผึ้งขม ช่อง 4
2512: ง-เงิน ช่อง 4
2512: สามใบเถา(ภาพยนตร์โทรทัศน์) ช่อง 4
2514: ควันเทียน ช่อง 4
2514: คมพยาบาท ช่อง 4
2516: ริษยา ช่อง 4
2516: น้ำเซาะทราย ช่อง 4
2517: ภาพอาถรรพ์ ช่อง 5
2517: สุสานคนเป็น ช่อง 5
2519: ไฟพ่าย ช่อง 3
2519: สายรุ้ง ช่อง 5
2520: น้ำผึ้งขม ช่อง 9
2520: ขบวนการคนใช้ ช่อง 3
2522: ดาวเรือง ช่อง 5
2522: สายรุ้ง ช่อง 5
2523: อังศนาหย่าผัว ช่อง 5
2523: น้ำผึ้งขม ช่อง 5
2523: บาปบริสุทธิ์ ช่อง 5
2523: มัจจุราชสีน้ำผึ้ง ช่อง 5
2524: แฝดล่องหน ช่อง 7
2524: แดงสะพรั่งดั่งดวงใจ ช่อง 5
2525: ริษยา ช่อง 5
2525: ปราสาทมืด ช่อง 5
2526: สาวใช้คนใหม่ ช่อง 5
2526: ผู้หญิงคนนั้นชื่อบุญรอด ช่อง 7
2528: ลูกแม่ ช่อง 7
ตัวอย่างผลงาน > ละครเวที

2489: พันท้ายนรสิงห์
2490: อะบูกาเซ็ม
2491: เปลวสุริยา
2491: จอมมาร
2492: ราชินีบอด
2492: ทะเลทม
2492: ธิดาอสูร
2492: จอมภพมฤตยู
2493: กุหลาบดำ
2493: สายโลหิต
2493: สุดฟากฟ้า
2493: อมรพิมาน
2493: ใครฆ่าพระเจ้ากรุงธนฯ
2493: คาเมน
2494: เสียงสาปจากโลกันตร์
2494: เมืองในหมอก
2494: ม้วนแผ่นดิน
2495: สาวสวรรค์
2495: วนิดา
2495: หยกฟ้า
2495: มาดามบัตเตอร์ฟลาย
2495: ชั่วฟ้าดินสลาย
2495: ผู้ชนะสิบทิศ
24**: แอนนากับพระเจ้ากรุงสยาม
24**: ผาคำรณ
2497: แผ่นดินของเรา
2497: เป็นไทต้องสู้
2498: นเรนทร์ริษยา
2500: จุ๊ฟุ
2502: บัวบานแผ่นดินทอง
2508: ราโชมอน
กำกับภาพยนตร์
2498: ชะอำอำพราง
2510: ลูกกรอก
กำกับละครโทรทัศน์
2504: สี่แผ่นดิน ช่อง 4
2506: ลานอโศก ช่อง 4
2514: พระอภัยมณี ช่อง 7
2517: สี่แผ่นดิน ช่อง 5
2523: มัจจุราชสีน้ำผึ้ง ช่อง 5
2523: เรือมนุษย์ ช่อง 5
2525: สุสานคนเป็น ช่อง 7
2526: ผู้หญิงคนนั้นชื่อบุญรอด ช่อง 7
2526: เลื่อมสลับลาย ช่อง 7
2527: สาวสองหน้า ช่อง 7
2527: คอนโดมิเนียม ช่อง 7
2528: พิมพิลาไล ช่อง 5
2528: ล่าวิญญาณ ช่อง 7
2528: ลูกแม่ ช่อง 7
2529: สายโลหิต ช่อง 3
ตัวอย่างผลงาน > ผลงานเพลง

แก้มดอกท้อ
ขวัญเรือน
คุณหนู
ทานตะวันเพ้อ
เทพบุตรในนิมิตร
เที่ยวรถม้า
นกน้อยในเปลวทอง
พรวันเกิด
ฟ้าเปลี่ยว
ใยสวาท
วิญญาณรัก
สุขใจ
รางวัล

รางวัลตุ๊กตาทอง ผู้ประกอบฝ่ายหญิงยอดเยี่ยม จากเรื่อง สุรีรัตน์ล่องหน พ.ศ. 2505
รางวัลตุ๊กตาทอง ผู้ประกอบฝ่ายหญิงยอดเยี่ยม จากเรื่อง นางทาส พ.ศ. 2506
รางวัลดาราทอง ของส.บ.ท. ประเภทละครโทรทัศน์ พ.ศ. 2509
รางวัลนักแสดงดีเด่น จากหนังสือพิมพ์สยามมิตร พ.ศ. 2518
เหรียญกาชาด ชั้น 3 พ.ศ. 2519
เหรียญกาชาด ชั้น 2 พ.ศ. 2523
รางวัลเมขลา ผู้กำกับละครดีเด่น จากเรื่อง บาปบริสุทธิ์ พ.ศ. 2523
รางวัลตุ๊กตาทองมหาชน ของหนังสือพิมพ์บ้านเมือง ผู้กำกับละครดีเด่น จากละครบาปบริสุทธิ์ พ.ศ. 2525
รางวัลดาวเทียมทองคำ จากละครผู้หญิงคนหนึ่ง พ.ศ. 2525
รางวัลโทรทัศน์ทองคำ ผู้กำกับละครดีเด่น จาก ละครเรื่องสายโลหิต พ.ศ. 2529
รางวัลเมขลา ผู้กำกับละครดีเด่น จากละครเรื่องสายโลหิต พ.ศ. 2529
อำเภอเทพา

| อำเภอเทพา |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Thepha
คำขวัญ: พระสามองค์คู่บ้าน ตระหง่านเกาะขาม หาดงามทรายขาว ข้าวแกงไก่ทอด รีสอร์ตเรียงราย
แผนที่จังหวัดสงขลา เน้นอำเภอเทพา
พิกัด: 6°49′42″N 100°57′54″E﻿ / ﻿6.82833°N 100.96500°E﻿ / 6.82833; 100.96500
ประเทศ:  ไทย
จังหวัด: สงขลา
พื้นที่
 • ทั้งหมด: 978 ตร.กม. (378 ตร.ไมล์)
ประชากร (2564)
 • ทั้งหมด: 78,782 คน
 • ความหนาแน่น: 80.55 คน/ตร.กม. (208.6 คน/ตร.ไมล์)
รหัสไปรษณีย์ : 90150
รหัสภูมิศาสตร์: 9005
ที่ตั้งที่ว่าการ: ที่ว่าการอำเภอเทพา ถนนเกษตรขันธ์ ตำบลเทพา อำเภอเทพา จังหวัดสงขลา 90150
 ส่วนหนึ่งของสารานุกรมประเทศไทย
เทพา เป็นอำเภอหนึ่งของจังหวัดสงขลา และเป็นหนึ่งในสี่อำเภอจังหวัดสงขลาที่ถูกจัดอยู่ในกลุ่มพื้นที่ที่ยังมีเหตุการณ์ความไม่สงบในชายแดนภาคใต้ของประเทศไทย
ประวัติ

ความเป็นมา ในสมัยโบราณ อำเภอเทพา มีฐานะเป็นเมืองเทพา จัดอยู่ในระดับ “เมืองจัตวา” และมีเมืองจะนะต่างเป็นเมืองจัตวา ขึ้นตรงต่อเมืองพัทลุง ทุกๆ ปี เจ้าเมืองจะต้องนำต้นไม้เงินต้นไม้ทองไปถวายเจ้าเมืองพัทลุงเป็นประจำ
ปี พ.ศ. 2339 ในรัชสมัยรัชกาลพระบาทสมเด็จพระพุทธยอดฟ้าจุฬาโลกมหาราช แห่งราชวงศ์จักรี ได้ทรงโปรดให้ยกเมืองเทพาและเมืองจะนะ ขึ้นกับเมืองสงขลา ซึ่งเป็นเมืองตรี
ปี พ.ศ. 2444 สมัยรัชสมัยของพระบาทสมเด็จพระจุลจอมเกล้าเจ้าอยู่หัว ได้ปรับปรุงบ้านเมือง การปกครองหัวเมืองต่าง ๆ และได้ทรงจัดตั้งมณฑลเทศาภิบาลขึ้น โดยแยกเมืองเทพาและเมืองจะนะออกจากเมืองสงขลา ตั้งขึ้นเป็นอำเภอเรียกว่า “อำเภอเทพา” (ไม่รวมอำเภอจะนะ) ขึ้นกับจังหวัดสงขลา โดยตั้งที่ว่าการอำเภอที่บ้านพระพุทธ ซึ่งเป็นปากแม่น้ำเทพา ไหลออกสู่ทะเลหลวงด้านตะวันออก(อ่าวไทย) เนื่องจากการคมนาคมทางบกยังไม่สะดวก ต้องอาศัยทางเรือเป็นส่วนใหญ่ จึงได้ยึดบ้านพระพุทธ หมู่ที่ 2 บ้านพระพุทธ ตำบลเทพา ปัจจุบันเป็นที่ตั้งอำเภอในสมัยนั้น
ปี พ.ศ. 2475 บ้านเมืองเจริญขึ้น การคมนาคมสะดวก มีรถไฟผ่านท้องที่อำเภอเทพา ทางราชการได้ย้ายที่ว่าการอำเภอเทพาจากบ้านพระพุทธ หมู่ที่ 2 ตำบลเทพา มาตั้งที่บ้านท่าพรุ หมู่ที่ 1 ตำบลเทพา ซึ่งใกล้กับสถานีรถไฟ “ท่าม่วง“ ต่อมาการรถไฟแห่งประเทศไทยได้เปลี่ยนชื่อสถานี ”ท่าม่วง” เป็น ”สถานีรถไฟเทพา” ให้ตรงกับคำว่า “อำเภอเทพา” ซึ่งตั้งอยู่ห่างจากที่ว่าการอำเภอเทพา ประมาณ 1 กิโลเมตร
ที่ว่าการอำเภอเทพา เดิมตัวอาคารก่อสร้างไม้มาตั้งแต่ พ.ศ. 2475 ต่อมาในปี พ.ศ. 2515 กรมการปกครองได้อนุมัติเงินงบประมาณทำการก่อสร้างเป็นอาคารครึ่งตึกครึ่งไม้สองชั้น ตามแบบแปลนของกรมโยธาธิการ ก่อสร้างแล้วเสร็จเมื่อ พ.ศ. 2516 และ ปี พ.ศ. 2548 กรมการปกครองได้อนุมัติเงินงบประมาณ เป็นเงิน 8,029,718.- บาท ทำการก่อสร้าง ตามแบบแปลนมาตรฐานกรมโยธาธิการ เลขที่ ม.18155
ที่ตั้งและอาณาเขต

อำเภอเทพาตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ จรดอ่าวไทย
ทิศตะวันออก ติดต่อกับอำเภอหนองจิกและอำเภอโคกโพธิ์ (จังหวัดปัตตานี)
ทิศใต้ ติดต่อกับอำเภอสะบ้าย้อย
ทิศตะวันตก ติดต่อกับอำเภอนาทวีและอำเภอจะนะ
การแบ่งเขตการปกครอง > การปกครองส่วนภูมิภาค

อำเภอเทพาแบ่งพื้นที่การปกครองออกเป็น 7 ตำบล 67 หมู่บ้าน
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. | เทพา |  | (Thepha) |  | 8 หมู่บ้าน |  |
| 2. | ปากบาง |  | (Pak Bang) |  | 8 หมู่บ้าน |  |
| 3. | เกาะสะบ้า |  | (Ko Saba) |  | 8 หมู่บ้าน |  |
| 4. | ลำไพล |  | (Lam Phlai) |  | 13 หมู่บ้าน |  |
| 5. | ท่าม่วง |  | (Tha Muang) |  | 14 หมู่บ้าน |  |
| 6. | วังใหญ่ |  | (Wang Yai) |  | 8 หมู่บ้าน |  |
| 7. | สะกอม |  | (Sakom) |  | 8 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเทพาประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลตำบลเทพา ครอบคลุมพื้นที่ตำบลบางส่วนของตำบลเทพา
เทศบาลตำบลลำไพล ครอบคลุมพื้นที่ตำบลลำไพลทั้งตำบล
องค์การบริหารส่วนตำบลเทพา ครอบคลุมพื้นที่ตำบลเทพา (นอกเขตเทศบาลตำบลเทพา)
องค์การบริหารส่วนตำบลปากบาง ครอบคลุมพื้นที่ตำบลปากบางทั้งตำบล
องค์การบริหารส่วนตำบลเกาะสะบ้า ครอบคลุมพื้นที่ตำบลเกาะสะบ้าทั้งตำบล
องค์การบริหารส่วนตำบลท่าม่วง ครอบคลุมพื้นที่ตำบลท่าม่วงทั้งตำบล
องค์การบริหารส่วนตำบลวังใหญ่ ครอบคลุมพื้นที่ตำบลวังใหญ่ทั้งตำบล
องค์การบริหารส่วนตำบลสะกอม ครอบคลุมพื้นที่ตำบลสะกอมทั้งตำบล
สถาบันอุดมศึกษา

อำเภอเทพา มีสถาบันอุดมศึกษาตั้งอยู่ จำนวน 1 แห่ง คือ วิทยาลัยชุมชนสงขลา
เหตุการณ์สำคัญ

เฮลิคอปเตอร์กองทัพบก เครื่องขัดข้องลงจอดฉุกเฉินบริเวณลำคลองบ้านบ่อน้ำส้ม หมู่ 4 ตำบลเทพา มีผู้ได้รับบาดเจ็บ 10 ราย
วันที่ 16 ธันวาคม พ.ศ. 2566 นาย อดุลย์ คาน นายกองค์การบริหารส่วนตำบลท่าม่วงถูกฆาตกรรม
ซูเปอร์มาริโอบราเธอส์ 3

| ซูเปอร์มาริโอบราเธอส์ 3 |
| --- | --- |
ภาพหน้าปกวิดีโอเกมที่วางจำหน่ายในอเมริกาเหนือ แสดงมาริโอกำลังบินด้วยหมวกทานุกิ
ผู้พัฒนา: นินเท็นโดอาร์แอนด์ดี4
ผู้จัดจำหน่าย: นินเท็นโด
กำกับ: ชิเงรุ มิยาโมโตะ ทาคาชิ เทซุกะ
อำนวยการผลิต: ชิเงรุ มิยาโมโตะ
ออกแบบ: ชิเงรุ มิยาโมโตะ ทาคาชิ เทซุกะ คัทสึยะ เองุจิ ฮิเดกิ คนโนะ เคนสุเกะ ทานาเบะ
โปรแกรมเมอร์: โทชิฮิโกะ นากาโกะ
ศิลปิน: ทาคาชิ เทซุกะ ฮิเดกิ คนโนะ ฮิโรยูกิ คิมูระ โยอิจิ โคทาเบะ
แต่งเพลง: โคจิ คนโดะ
ชุด: ซูเปอร์มาริโอ
เครื่องเล่น: นินเท็นโดเอนเทอร์เทนเมนต์ซิสเตม, อาร์เคด (เพลย์ชอยซ์-10), เกมบอยอัดวานซ์
วางจำหน่าย: แฟมิคอมJP: 23 ตุลาคม ค.ศ. 1988เพลย์ชอยซ์-10NA: 15 กรกฎาคม ค.ศ. 1989เอ็นอีเอสNA: 12 กุมภาพันธ์ ค.ศ. 1990 PAL: 29 สิงหาคม ค.ศ. 1991
แนว: แพลตฟอร์ม
รูปแบบ: เล่นคนเดียว, เล่นหลายคน
ซูเปอร์มาริโอบราเธอส์ 3 เป็นเกมแพลตฟอร์มที่พัฒนาโดย นินเท็นโดเอนเทอร์เทนเมนต์อะแนลลิซิสแอนด์ดิเวลเลิพเมินต์ นำโดย ชิเงรุ มิยาโมโตะกับทาคาชิ เทซุกะ และจัดจำหน่ายโดย นินเท็นโด สำหรับเครื่องแฟมิคอม วางจำหน่ายในญี่ปุ่นเมื่อวันที่ 23 ตุลาคม ค.ศ. 1988, ในอเมริกาเหนือเมื่อวันที่ 12 กุมภาพันธ์ ค.ศ. 1990 และในยุโรปเมื่อวันที่ 29 สิงหาคม ค.ศ. 1991
ผู้เล่นควบคุมพี่น้อง มาริโอหรือลุยจิ เพื่อไปช่วยเหลือ เจ้าหญิงพีช และผู้ปกครองอาณาจักรทั้งเจ็ดจากตัวร้าย คุปปะ เช่นเดียวกับเกมมาริโอก่อนหน้านี้ พวกเขาเอาชนะศัตรูด้วยการเหยียบหรือใช้ไอเทมที่มอบพลังเวทย์มนตร์  นอกจากนี้ พวกเขายังมีความสามารถใหม่ ๆ รวมถึงการบินและการไถลลงเนินด้วย ซูเปอร์มาริโอบราเธอส์ 3 นำเสนอองค์ประกอบมากมายที่กลายมาเป็นหลักสำคัญของ ซูเปอร์มาริโอ เช่น ลูก ๆ ของคุปปะ (โคกุปปะ) และ แผนที่โลกเพื่อเข้าสู่เลเวล
ซูเปอร์มาริโอบราเธอส์ 3 ได้รับการยกย่องจากนักวิจารณ์ถึงรูปแบบการเล่นที่ท้าทาย และถือเป็นหนึ่งในวิดีโอเกมที่ยอดเยี่ยมที่สุดตลอดกาลและเป็นเกมแฟมิคอมที่ขายดีที่สุดอันดับที่สาม ด้วยยอดขาย 17 ล้านชุดทั่วโลก นอกจากนี้ยังเป็นแรงบันดาลใจให้เกิดแอนิเมชันชุดทางโทรทัศน์ ที่ผลิตโดย ดีไอซีเอนเทอร์เทนเมนต์
ซูเปอร์มาริโอบราเธอส์ 3 ได้รับการสร้างใหม่ สำหรับเครื่องซูเปอร์แฟมิคอม โดยเป็นส่วนหนึ่งของ ซูเปอร์มาริโอออล-สตาส์ ใน ค.ศ. 1993 และสำหรับเกมบอยอัดวานซ์ ในชื่อ ซูเปอร์มาริโออัดวานซ์ 4: ซูเปอร์มาริโอบราเธอส์ 3 ใน ค.ศ. 2003 เกมวางจำหน่ายอีกครั้งบนบริการเวอร์ชวลคอนโซลของวียูและ3ดีเอส และเคยรวมอยู่ในเอ็นอีเอสคลาสสิกมินิ เกมวางจำหน่ายอีกครั้งเมื่อวันที่ 19 กันยายน ค.ศ. 2018 บนบริการนินเท็นโด สวิตช์ ออนไลน์ พร้อมเพิ่มเน็ตเพลย์
โครงเรื่องและตัวละคร

ข้อมูลเพิ่มเติม: รายชื่อตัวละครในแฟรนไชส์มาริโอ
โครงเรื่องของ ซูเปอร์มาริโอบราเธอส์ 3 มีอธิบายไว้ในคู่มือการเล่น เกมดำเนินเรื่องในโลกเห็ดซึ่งถูกรุกรานโดย โคกุปปะ ลูกทั้งเจ็ดของคุปปะ เหล่าโคกุปปะพิชิตอาณาจักรทั้งเจ็ดด้วยการขโมยไม้กายสิทธิ์วิเศษของกษัตริย์ และใช้มันแปลงร่างพระองค์ให้กลายเป็นสัตว์ เจ้าหญิงพีชส่งมาริโอและลุยจิเดินทางไปยังอาณาจักรแต่ละแห่ง เพื่อค้นหาไม้กายสิทธิ์ที่ถูกขโมยไป และฟื้นฟูกษัตริย์ของอาณาจักรให้กลับคืนสู่สภาพปกติ
มาริโอและลุยจิได้รับจดหมายและไอเท็มพิเศษจากเจ้าหญิงพีชหลังจากช่วยกษัตริย์ทั้งหกพระองค์แรกได้สำเร็จ เมื่อพวกเขาช่วยกษัตริย์องค์ที่เจ็ดได้สำเร็จ พวกเขากลับได้รับจดหมายจากคุปปะแทน โดยจดหมายนั้นอวดอ้างว่าเขาลักพาตัวเจ้าหญิงพีชและขังเธอไว้ในปราสาทของอาณาจักรของเขาเองที่ชื่อว่าดาร์กแลนด์ พี่น้องเดินทางผ่านดาร์กแลนด์ เข้าไปในปราสาทของเขา และเอาชนะคุปปะในการต่อสู้ เกมจบลงด้วยการที่เจ้าหญิงพีชได้รับการปลดปล่อยจากปราสาท
ชิเงรุ มิยาโมโตะ ยืนยันว่า ซูเปอร์มาริโอบราเธอส์ 3 ได้รับการออกแบบให้เป็นละครเวที โดยในฉากเริ่มต้นที่มีชื่อเกมมีการเปิดม่านเวที และในเวอร์ชันแฟมิคอมดั้งเดิม วัตถุในเกมจะห้อยลงมาจากทางเดินนอกจอ ยึดติดกับพื้นหลังหรือสร้างเงาบนเส้นขอบฟ้า เมื่อมาริโอผ่านด่าน เขาก็เดินออกจากเวที
การตอบรับ

ซูเปอร์มาริโอบราเธอส์ 3 ได้รับการยกย่องจากสื่อเกี่ยวกับวิดีโอเกม และถูกมองว่าเป็นเกมที่ดีที่สุดที่เปิดตัวในแฟมิคอม พอล แรนด์, ทิม บูนและแฟรงค์ โอคอนเนอร์ บรรณาธิการของ คอมพิวเตอร์แอนด์วิดีโอเกมส์ ให้คะแนนเกมนี้ 98% พร้อมยกย่องถึงการเล่น, การเล่นซ้ำ, เสียงและกราฟิกของเกม บูนแสดงความคิดเห็นว่า เกมนี้แทบจะไร้ที่ติในด้านความ "น่าทึ่งอย่างเหลือเชื่อและแทบจะวางไม่ลงเลยถ้าไม่มีสัญญาณเตือนไฟไหม้ และถึงแม้จะทำได้แบบนั้น คุณก็ยังพบว่าตัวเองต้องแบกรับความผิดหวังไว้มากมาย"แรนด์ เรียก ซูเปอร์มาริโอบราเธอส์ 3 เป็นวิดีโอเกมที่ดีที่สุดเท่าที่เคยมีมา โดยขนานนามว่าเป็น "โมนาลิซา แห่งการเล่นเกม" และกล่าวว่ามัน "น่าอัศจรรย์อย่างน่าอัศจรรย์ในทุกแง่มุม, ทุกรูปทรงและทุกรูปแบบ" โอคอนเนอร์กล่าวว่าเกม "ทำให้ โซนิคเดอะเฮดจ์ฮ็อก นั้นดูเหมือนเช้าวันอาทิตย์ที่ฝนตกหนักและยังสามารถทำเงินได้ทัดเทียมกับ ซูเปอร์มาริโอเวิลด์ ของเครื่องซูเปอร์แฟมิคอมอีกด้วย"
นิตยสารญี่ปุ่น แฟมิซือ ให้คะแนนเกมนี้ 35 จาก 40 จูเลียน ริกนอลล์ จาก มีนมะชีนส์ กล่าวถึง ซูเปอร์มาริโอบราเธอส์ 3 ว่าเป็น "วิดีโอเกมที่ดีที่สุด" ที่เขาเคยเล่น โดยอ้างถึงความน่าติดตาม ความลุ่มลึกและความท้าทายของเกม นักวิจารณ์ มีนมะชีนส์ คนที่สอง แมตต์ รีแกน คาดการณ์ว่าเกมนี้จะเป็นเกมขายดีในสหราชอาณาจักร และเห็นด้วยกับคำชมของริกนอลล์โดยเรียกเกมนี้ว่า "เกมที่ยอดเยี่ยมอย่างแท้จริง" รีแกนกล่าวเพิ่มเติมว่า เกมดังกล่าวมีองค์ประกอบต่าง ๆ ที่ทดสอบ "สมองและการตอบสนอง" ของผู้เล่น และถึงแม้กราฟิกจะดูเรียบง่าย แต่ก็ "หลากหลายอย่างเหลือเชื่อ" นินเท็นโดเพาเวอร์ ให้คะแนนสูงในด้านกราฟิก, เสียง, ความท้าทาย, การเล่นเกมและความเพลิดเพลินจากการเล่นเกมตัวอย่าง ไอเท็มที่ซ่อนอยู่ในเลเวลต่าง ๆ ของเกม เช่น นกหวีดวาร์ป ได้รับการตอบรับเป็นอย่างดี: ริกนอลล์มองว่าไอเท็มเหล่านี้เป็นส่วนหนึ่งของความน่าติดของเกม และ เดวิด เชฟ กล่าวว่าการพบไอเท็มเหล่านี้ทำให้รู้สึกพึงพอใจ
การวิจารณ์มุ่งเน้นไปที่บางแง่มุมของเกม ริกนอลล์อธิบายว่าระบบเสียงและภาพนั้นล้าสมัยเมื่อเทียบกับเกมบนเมกาไดรฟ์/เจเนซิสและซูเปอร์แฟมิคอม (โดยเครื่องเล่นเกมเครื่องหลังนี้ได้เปิดตัวในภูมิภาคอื่น ๆ แล้ว ณ เวลาที่ ซูเปอร์มาริโอบราเธอส์ 3 วางจำหน่ายในยุโรป)
การตอบรับ > ยอดขาย

ซูเปอร์มาริโอบราเธอส์ 3 กลายเป็นเกมที่ขายดีที่สุด โดยติดอันดับสูงสุดในชาร์ตยอดขายของ แฟมิซือ ในญี่ปุ่นเมื่อเดือนธันวาคม ค.ศ. 1988 และเดือนมกราคม ค.ศ. 1989 และกลายเป็นเกมที่ขายดีที่สุดอันดับที่สองใน ค.ศ. 1988 รองจาก ดราก้อนเควสต์ III ซูเปอร์มาริโอบราเธอส์ 3 กลายเป็นเกมที่ขายดีที่สุดอันดับที่สองในญี่ปุ่น (แบบไม่รวมเครื่องเล่นเกม) เมื่อกลาง ค.ศ. 1989 รองจาก ดราก้อนเควสต์ III ซูเปอร์มาริโอบราเธอส์ 3 กลายมาเป็นเกมขายดีที่สุดใน ค.ศ. 1989 ในญี่ปุ่น เหนือกว่า เตตริส ที่อยู่อันดับที่สอง และยังติดอันดับสูงสุดในชาร์ตยอดขายของญี่ปุ่นในเดือนมกราคม ค.ศ. 1990 เกมมียอดขาย 4 ล้านชุดในญี่ปุ่นเมื่อ ค.ศ. 1993
การที่เกม ซูเปอร์มาริโอบราเธอส์ 3 รวมอยู่ในภาพยนตร์เรื่อง เดอะวิชาร์ด ถือเป็นตัวอย่างที่สร้างความคาดหวังอย่างสูงในสหรัฐ ก่อนที่จะวางจำหน่ายเกมในอเมริกาเหนือ ลีวาย บูคานัน จาก ไอจีเอ็น มองว่าการปรากฏตัวของเกมในภาพยนตร์เป็นองค์ประกอบที่ขโมยซีน โดยเรียกภาพยนตร์ดังกล่าวว่าเป็น "โฆษณาเกมความยาว 90 นาที" เกมมียอดขาย 250,000 ชุดในช่วงสองวันแรกหลังจากเปิดตัว ตามที่โฆษกหญิงของนินเท็นโดกล่าว และยังคงเป็นเกมขายดีอันดับต้น ๆ ในสหรัฐจนถึงเดือนเมษายน และเดือนมิถุนายน ถึงเดือนกันยายน ค.ศ. 1990 เกมมียอดขายมากกว่า 8 ล้านชุดใน ค.ศ. 1990 นักเขียน เดวิด เชฟ กล่าวใน ค.ศ. 1993 ว่า เกมมียอดขาย 11 ล้านชุดแบบไม่รวมเครื่องเล่นเกมในญี่ปุ่นและสหรัฐ โดยแสดงความเห็นว่า ในแง่ของอุตสาหกรรมเพลง เกมได้รับการรับรองในระดับแพลตตินัมถึง 11 ครั้ง เกมทำเงิน $595,000,000 (เทียบเท่ากับ $1,390,000,000 ในปี 2023) ในสหรัฐให้กับนินเท็นโดในช่วงต้น ค.ศ. 1992 และทำเงินมากกว่าภาพยนตร์ อี.ที. เพื่อนรัก (1982), แบทแมน (1989) และ จูราสสิค พาร์ค กำเนิดใหม่ไดโนเสาร์ (1993) เกมยังได้รับความนิยมในภูมิภาคอื่น เช่น ยุโรปและสิงคโปร์
ซูเปอร์มาริโอบราเธอส์ 3 ขายได้ 14 ล้านชุดภายใน ค.ศ. 1995 และ 15 ล้านชุดภายใน ค.ศ. 1998 เกมขายได้มากกว่า 17 ล้านชุดทั่วโลกภายในปี ค.ศ. 2000 และครองสถิติเป็นวิดีโอเกมที่ไม่ได้รวมเครื่องเล่นเกมที่ขายดีที่สุดมาเป็นเวลานาน ณ ค.ศ. 2011 ซูเปอร์มาริโอบราเธอส์ 3 เคยเป็นวิดีโอเกมสำหรับเล่นในบ้านแบบไม่รวมเครื่องเล่นเกมที่ขายดีที่สุด โดยเมื่อปรับตามอัตราเงินเฟ้อใน ค.ศ. 2011 อยู่ที่ $1,700,000,000 (เทียบเท่ากับ $2,300,000,000 ในปี 2023) เกมเรดาร์ รายงานใน ค.ศ. 2013 ว่า เกมมียอดขายมากกว่า 18 ล้านชุดสำหรับเรื่องแฟมิคอม เกมอินฟอร์เมอร์ รายงานในนิตยสารฉบับเดือนตุลาคม ค.ศ. 2009 ว่าเวอร์ชันเวอร์ชวลคอนโซลมียอดขายมากกว่าหนึ่งล้านชุด
การวางจำหน่ายใหม่และการสร้างใหม่

เกมเวอร์ชันแฟมิคอมได้รับการพอร์ตไปยังเครื่องคอนโซลต่าง ๆ ของนินเทนโด โดยเป็นเกมที่สามารถดาวน์โหลดได้บนเวอร์ชวลคอนโซล ซึ่งเป็นเล่นผ่านการจำลองคอนโซลใน ค.ศ. 2007 สำหรับวีและใน ค.ศ. 2014 สำหรับนินเท็นโด 3ดีเอสและวียู เกมเป็นหนึ่งในสามสิบเกมที่ได้รับการติดตั้งล่วงหน้าในคอนโซล เอ็นอีเอสคลาสสิกเอดิชัน และบนบริการ นินเท็นโด สวิตช์ ออนไลน์
ซูเปอร์มาริโอบราเธอส์ 3 เคยรวมอยู่ในเกม ซูเปอร์มาริโอออล-สตาส์ เมื่อ ค.ศ. 1993 ซึ่งเป็นเกมที่รวบรวมเกม ซูเปอร์มาริโอ บนแฟมิคอม ที่มีกราฟิกและเสียงที่ได้รับการปรับปรุงใหม่ ต่อมาได้วางจำหน่ายสำหรับเครื่องวีใน ค.ศ. 2010 และบริการ นินเท็นโด สวิตช์ ออนไลน์ ใน ค.ศ. 2020
ซูเปอร์มาริโอ 3 สเปเชียล เป็นเกมเถื่อนที่พอร์ตลงเครื่อง เกมบอยคัลเลอร์ วางจำหน่ายใน ค.ศ. 2000 เกมเวอร์ชันนี้พัฒนาในฮ่องกงและถูกตัดทอนให้เหลือเพียง 5 เลเวลเท่านั้น เรย์ บาร์นโฮลต์ อดีตนักข่าวของ 1อัพ.คอม วิจารณ์ ซูเปอร์มาริโอ 3 สเปเชียล ว่าเป็น "ซอฟต์แวร์ที่แย่ แย่มากและห่วยแตก" บาร์นโฮลต์วิจารณ์ว่าเกมมีความยาวที่สั้นมาก การควบคุมที่ "ห่วยแตก" ทำให้เขาเปรียบเทียบการเคลื่อนไหวของมาริโอเหมือนกับ "โซนิคเมา" การออกแบบฉาก สีสันและดนตรีที่แย่และไม่มีตอนจบที่เหมาะสม
ซูเปอร์มาริโออัดวานซ์ 4: ซูเปอร์มาริโอบราเธอส์ 3 เกมเวอร์ชันเกมบอยอัดวานซ์ วางจำหน่ายใน ค.ศ. 2003 นอกเหนือจากการเปลี่ยนแปลงภาพและเสียงจาก ซูเปอร์มาริโอออล-สตาส์ แล้ว เวอร์ชันนี้ยังรองรับอุปกรณ์เสริม นินเทนโด อี-รีดเดอร์ ซึ่งช่วยให้ผู้เล่นสามารถเข้าถึงเลเวลใหม่ ๆ และพลังเพิ่มที่เก็บไว้ในการ์ด อี-รีดเดอร์ ได้อีกด้วย